KINNITATUD
Toetuse väejuhatuse ülema 
käskkirjaga nr 04.03.2024 nr 393

Toetuse väejuhatus
Logistikakool

A-kategooria mootorsõidukijuhi kursuse
õppekava

Paldiski
2024

Muudatused õppekavas:
Jrk nr	Muudatuse sisu	Muudatusaeg	Muudatuse algataja	
1.	Varasem õppkava puudus	2024	Logistikakool	

Õppekava koostajad:
Struktuuriüksus	Ametinimetus	
Toetuse väejuhatuse logistikakool	arendusjaoskonna 	

Lisaks osalesid õppekava väljatöötamisel või andsid ekspertavamuse:
Struktuuriüksus	Ametinimetus	
Toetuse väejuhatuse logistikakool	nooremstaabiohvitser	
Toetuse väejuhatuse logistikakool	staabiallohvitser	

Sissejuhatus
A-kategooria  mootorsõidukijuhi kursus on vajalik teenistuses mootorratast kasutavale kaitseväelastele kellel puudub A või A2 alamkategooria mootorsõiduki juhtimisõigus. 
Õppekava koostamisel on lähtutud Majandus- ja kommunikatsiooniministri 27.06.2011.määrusest nr 60 „Mootorsõidukijuhi ettevalmistamise tingimused ja kord ning mootorsõidukijuhi ettevalmistamise õppekavad”.
Kursuse läbiviimisega luuakse eeldused, et sõjaväelise mootorratturi ametikohale planeeritud kaitseväelastel on A- või A2-kategooria mootorsõiduki juhtimisõigus ja ta saab osaleda järgneval mootorrattajuhi erialakursusel (MJEK).
Pädevus omandatakse tsiviilpartnerite (autokoolide) väljaõppe toel Majandus- ja Kommunikatsiooniministeeriumi poolt kehtestatud õppekava alusel ning riikliku eksami sooritamisega Transpordiametis. (Majandus- ja kommunikatsiooniministri 27.06.2011.määruse nr 60 „Mootorsõidukijuhi ettevalmistamise tingimused ja kord ning mootorsõidukijuhi ettevalmistamise õppekavad” lisa 8 „A-kategooria, A1- ja A2-alamkategooria mootorsõiduki juhi ettevalmistamise õppekava“).
Õppekava hinnatakse ümber viitedokumentide muutumisel või muutmisvajadust eeldava õpituvastuste ilmnemisel. Ümberhindamise eest vastutab toetuse väejuhatuse logistikakool.
Kooskõlastajad:
Struktuuriüksus	Ametinimetus	
Logistikakool	ülem	
LogK arendusjaoskond	nooremstaabiohvitser	
Kaitseväe peastaap	õigusnõunik	

1.	Sihtgrupp
Kursus on mõeldud ajateenijatele, kaitseväelastele ja kaitseliitlastele, kes on planeeritud SA ametikohale, mis nõuab mootorratta sõjaväelist kasutamist.

2.	Väljaõppe eesmärk
Kursuse läbimisel omandab teenistuja pädevuse (A- või A2-kategooria juhiload), mis võimaldab tal osaleda mootorrattajuhi erialakursusel (MJEK) ja peale seda täita üksuses sõjaväelise mootorrattajuhi ametikohustusi. 
Keskkond: üldkasutatavad teed ja asulad, kinnised alad (Kaitseväe territooriumid). 
Piirangud: 
1)	ettevalmistamisel peab arvestama, et koolitatakse inimest, kes hakkab teeliikluses sõidukijuhina osalema vähekaitstud liiklejana. 
2)	arvestama peab, et riiklikke sõidueksameid ei sooritata libedate teeolude korral. 

Standardid: 
1)	teab liiklusreegleid;
2)	oskab jälgida liiklust;
3)	oskab teha optimaalseid otsuseid;
4)	oskab valitseda mootorratast;
5)	oskab näha ja ennetada ohte;
6)	oskab tegutseda riske vältides.

3.	Sisu ja maht
Sisu	Maht akadeemilistes tundides	
Teooriaõpe	28 	
Sõiduõpe	12 	
Riiklikud eksamid	2 	
Aeg teemade kordamiseks 	8 	
Reservaeg	12 	
Kursuse kogumaht	62 akadeemilist tundi	

4.	Läbiviimine
A-kategooria õpe viiakse läbi riikliku õppekava järgi Kaitseväe lepinguliste partnerite (autokoolide) mootorsõidukijuhi õpetaja poolt
Mootorrattajuhi kursuse kogumaht on 62 akadeemilist tundi ning see viiakse läbi üldjuhul kolme nädala jooksul. Ühe päeva kohta mitte planeerida sõiduaega üle nelja akadeemilise tunni. 
Reservaeg kursusel on mõeldud toetama kursuse väljaõppeesmärkide saavutamist (liikumine õppealale ja tagasi, hooldus, lisasõidud jmt).
Kordamisaja maht kursusel on mõeldud teemade kordamiseks või varasemast jäänud väljaõppelünkade kõrvaldamist.
Õppesõidul peab õpilasel seljas olema eredavärviline valgustpeegeldav vest ja turvariietus. Valgustpeegeldava vesti seljaosal peab olema õppesõidu tunnusmärk.
Õpilane peab õppesõidul kasutama nõuetele vastavat sobiva suurusega motokiivrit, motosaapaid või muid kinnised hüppeliigese kaitsega saapaid, motokindad ja vähemalt põlve-, õla- ning küünarliigesekaitsmed. 

A-kategooria ja A1- ning A2-alamkategooria mootorsõiduki juhi ettevalmistamise erisused:
1)	kui isik omab B-, C- või D-kategooria mootorsõiduki juhtimise õigust ja juhiluba ning taotleb mootorratta juhtimisõigust, peab ta saama mootorrattajuhi ettevalmistuse teooriaõppes vähemalt kümne õppetunni ja sõiduõppes kümne sõidutunni mahus.
2)	 selles mahus antavas õppes peavad A-kategooria ja A1-, A2-alamkategooria mootorsõiduki juhi ettevalmistamise õppekavast olema hõlmatud õppeained, mis käsitlevad erisusi mootorrattajuhi ettevalmistamisel võrreldes B-, C- või D-kategooria mootorsõidukijuhi ettevalmistamisega.

5.	Läbivad teemad
Ohutusnõuded: kursuse läbiviimisel on eraldi tähelepanu all sõidukijuhile kehtestatud ohutustehnika (sh tegevused tankimisel).
Kaitseväe ja Kaitseliidu maismaasõidukite kasutamise eeskirjast tulenevad nõuded on kursuse vältel täitmiseks ja tehnika käsitlemisel tegevuse aluseks.
Liiklusseadusest tulenevad nõuded on täitmiseks tundide läbiviimisel ja mootorrataste kasutamisel.
6.	Hindamine
A - kategooria juhtimisõiguse taotlemisel tuleb isikul läbida mootorsõidukijuhi koolituskursus ning sooritada edukalt teooria-ja sõidueksam Transpordiametis. Sõidueksamile pääseb alles pärast edukat teooriaeksami sooritamist. 

Sõidueksam koosneb kahest osast. Esimese osa eksamist moodustavad harjutused õppeplatsil ja teise osa-sõiduki juhtimine asula- ja asulavälistel teedel. Sõidueksami teine osa kestab vähemalt 35 minutit.

7.	Väljastatavad dokumendid
Autokool väljastab õppurile koolituskursuse õpingukaardi ja koolituskursuse läbimisel tunnistuse.
Riiklike eksamite eduka sooritamise järel väljastab Transpordiamet A-kategooria sõiduõigust kinnitava dokumendi (juhiload), mis annab õiguse iseseivalt osaleda liikluses. 
8.	Viited
Kaitseväe juhataja 15.02.2022 käskkirjaga nr 257 kinnitatud „Sõjaväelise väljaõppe-eeskiri“;
Kaitseväe juhataja 17.04.2023 käskkirjaga nr 652 kinnitatud „Kaitseväe maismaasõidukite kasutamise eeskiri“.
Toetuse väejuhatuse ülema 12.05.2023 käskkiri nr 829 „Kaitseväe sõidukite tüübikoolituste läbiviimise õiguste, õiguste andmise, õigustega isikute nimekirjade, tüübikoolituse õppekavade haldamise ning tüübiõpete liikide kehtestamine“
Mootorrattajuhi ametikoha kirjeldus (20.07.2023). 
https://tvj.mil.intra/collaboration/logk/kv%C3%BClesed/Mootorattajuhi%20erialakursus/20230720_A_TVJ_LogK_Mootorrattajuhi_ametikoha_kirjeldus.docx?d=w1ff62180ab974100862d890e7d0a2dd2 

Mootorsõidukijuhi ettevalmistamise tingimused ja kord ning mootorsõidukijuhi ettevalmistamise õppekavad
https://www.riigiteataja.ee/akt/128062011039

A-kategooria, A1- ja A2-alamkategooria mootorsõiduki juhi ettevalmistamise õppekava
https://www.riigiteataja.ee/aktilisa/1280/6201/1039/MKM60_lisa8.pdf#.

9.	Mõisted ja lühendid

MJEK – mootorrattajuhi erialakursus